ספוקס

רקע

ספוקס (Spooks) היא סדרה בריטית עטורת פרסים שונים של BAFTA. הסדרה עוקבת אחר עבודתם של קבוצת קציני ה-MI5 שבסיסה במטה בית התמזה של השירות. בארצות הברית ובצרפת הסדרה משודרת תחת הכותרת MI5, ובקנדה התוכנית שודרה במקור בשם MI5, אך כותרתה שונתה ל"ספוקס" (Spooks). את התוכנית יצר הסופר דוד וולסטנקרופט (David Wolstencroft), וכיכבו בה שחקנים ידועים בתפקידי אורח, כגון יו לורי, רוברט הארדי, יואן ברמנר, אנדי סירקיס, ועוד רבים אחרים.
עונה ראשונה
העונה הראשונה שודרה לראשונה באביב של שנת 2002, וזכתה להצלחה עם ממוצע של 7.5 מיליון צופים לששת הפרקים הראשונים. במקביל להצלחתה עברה העונה סדרה של תלונות וביקורות שונות על כמות האלימות אשר מוצגת על ידי הדמויות, וכל זאת למרות ששעת השידור של העונה היה בשעות הערב המאוחרות.
הדמויות הראשיות בעונה הראשונה והשנייה היו הארי פירס (פיטר פירת'), טום קווין (מת'יו מקפדיין), זואי ריינולדס (קילי הוז) ודני הנטר (דייוויד אוילאו).
עונה שנייה
לעונה זו הוזמנו עוד עשרה פרקים ובנוסף הוכנסה דמות נוספת, "רות אוורשד" (Ruth Evershed) המגולמת על ידי השחקנית ניקולה ווקר, ממוצע צופי העונה עמד על 7.1 מיליון.
עונה שלישית
בעונה זו הצטרף השחקן רופרט פנרי-ג'ונס אשר גילם את דמות המרגל "אדם קרטר", כמו כן צורפה לחיזוק עלילות העונה השחקנית אולגה סוסנובסקה (Olga Sosnovska) בתור "פיונה" אשתו אשר נהרגת בעונה הרביעית. ממוצע צופי העונה עמד על 5.8 מיליון צופים.
עונה רביעית
בעונה זו השחקנית אולגה סוסנובסקה (Olga Sosnovska) המגלמת את "פיונה" אשתו של המרגל "אדם קרטר" אשר נהרגת במהלך הפרקים עוזבת את הסדרה, מספר צופי העונה עמד על מממוצע של 6.05 מיליון.
עונה חמישית
עונה זו אופיינה על ידי מזימות שונות להפלת המשטר הבריטי, מזימות אשר נוצרו היישר מתוך מערכת השלטון הבריטית, ממוצע צופי העונה עמד על 6 מיליון.
עונה שישית
בעונה זו שונו עלילות הסדרה על ידי התרכזות במאמצי איראן להשגת נשק גרעיני, במהל פרקי העונה מנהל הסוכן אדם קרטר רומן עם אשת דיפלומט אירני המוצב בשגרירות אירן בלונדון, ממוצע צופי הסדרה עמד על 5.6 מיליון.
עונה שביעית
בתחילת העונה נהרגת דמותו של "אדם קרטר" המגולמת על ידי השחקן רופרט פנרי-ג'ונס, וסוכנת העבר של ארגון ה MI5 רוז מאיירס חוזרת לאחר פעילות ממושכת במוסקבה, כמו כן דמות חדשה של סוכן ותיק לוקאס נורת' אשר נשבה בידי הרוסים חוזרת לשירות פעיל בארגון, ובנוסף מרבה העונה עם תוספות עלילה על פעולות השירות החשאי הרוסי באדמת בריטניה.
עונה שמינית
עונה זו מאופיינת על ידי עימות עם ארגון סודי אשר לא מוגדר במהותו אך בעל שלוחות ברחבי העולם, כמו כן בסוף עונה זו נהרגת הסוכנת רוז מייארס יחד עם שר הפנים הבריטי, מספר צופי העונה עמד על ממוצע של 6 מיליון.
עונה תשיעית
בעונה זו מתווסף צוות שחקנים חדש בדמויות חדשות לרענון עלילות הסדרה.
עונה עשירית
בסוף העונה התשיעית נמסרה הודעה על המשך הסדרה בשנת 2011.

המוסד הישראלי בסדרה

במהלך הסדרה הוזכר שירות הביון הישראלי המוסד פעמים רבות, אך שיא כיכובו בסדרה היה בעונתה החמישית. בפרק השישי מנסים הסוכנים הבריטיים ללכוד קבוצת מחבלים המנסים לטרפד עסקה בין בריטניה לערב הסעודית, לפיה בריטניה תקבל ערבות לאספקת נפט בתמורה להקמת כור גרעיני במדינה הערבית. מרכז הסחר הסעודי בבריטניה נופל בידי המחבלים המחזיקים בין השאר בסוכנת בריטית, רוז מאיירס, ושני נסיכים סעודיים שאחד מהם אף נרצח לעיני מצלמות. כדי להביא לשחרור בני הערובה דורשים המחבלים את שיחרורם של 400 אסירים. על פי הסדרה, הדבר יביא לעירעור השלטון ואיבוד עסקת הגרעין.
המחבלים מתגלים כסוכני מוסד מאגף כידון שמוכנים לרצוח את בני הערובה בדם קר. לבסוף, כוחות ביטחון בריטיים פורצים פנימה והורגים את השובים. עלילה זו התפרשה על פני 2 פרקים בעונה בת 10 פרקים בלבד.
בעיתון הסנדיי אקספרס נכתב כי ראשי מוסד טסו לבריטניה על מנת לצפות בפרק המדובר, וכי הדבר הכעיס את ראש המוסד מאיר דגן. שגרירות ישראל הכחישה את הדברים.
בפרק שלאחר מכן מופיעים סוכני המוסד כמי שרומו על ידי איש דת נוצרי. בסוף הפרק מוצג הממונה על הסוכנים הבריטיים, הארי פירס, באומרו כי צפוי שהאדם שמסר מידע מודיעיני שקרי לארגון הביון הישראלי לא יגיע ביום המחרת למקום עבודתו. בסצנה שלאחר מכן, נראים שני גברים בתוך מכונית וברקע האדם המדובר הולך לתומו. הגבר הראשון אומר לנהג בעברית: "זאת המטרה. סע".